PREDLOG

EVA 2019-2611-0044

|  |
| --- |
| **ZAKON O IZPLAČILU NEIZPLAČANEGA DODATKA ZA NEGO OTROKA** |
| 1. UVOD
 |
| 1. OCENA STANJA IN RAZLOGI ZA SPREJEM PREDLOGA ZAKONA

Zakon o pokojninskem in invalidskem zavarovanju (Uradni list RS, št. [109/06](http://www.uradni-list.si/1/objava.jsp?sop=2006-01-4646) – uradno prečiščeno besedilo, [114/06](http://www.uradni-list.si/1/objava.jsp?sop=2006-01-4833) - ZUTPG, [10/08](http://www.uradni-list.si/1/objava.jsp?sop=2008-01-0305) - ZVarDod, [98/09](http://www.uradni-list.si/1/objava.jsp?sop=2009-01-4285) - ZIUZGK, [38/10](http://www.uradni-list.si/1/objava.jsp?sop=2010-01-1847) - ZUKN, [61/10](http://www.uradni-list.si/1/objava.jsp?sop=2010-01-3350) - ZsVarPre, [79/10](http://www.uradni-list.si/1/objava.jsp?sop=2010-01-4265) - ZPKDPIZ, [94/10](http://www.uradni-list.si/1/objava.jsp?sop=2010-01-4935) - ZIU, [94/11](http://www.uradni-list.si/1/objava.jsp?sop=2011-01-4010) - odl. US, [105/11](http://www.uradni-list.si/1/objava.jsp?sop=2011-01-4612) - odl. US, [110/11](http://www.uradni-list.si/1/objava.jsp?sop=2011-01-4999) - ZDIU12, [40/12](http://www.uradni-list.si/1/objava.jsp?sop=2012-01-1700) - ZUJF, [96/12](http://www.uradni-list.si/1/objava.jsp?sop=2012-01-3693) - ZPIZ-2 in [9/17](http://www.uradni-list.si/1/objava.jsp?sop=2017-01-0418) - odl. US, v nadaljevanju: ZPIZ-1), ki je bil sprejet v letu 1999, je v petem odstavku 138. člena določal, da imajo pravico do dodatka za pomoč in postrežbo tudi slepe osebe, ki so zdravstveno zavarovane po drugem zavarovancu zavoda oziroma po upokojencu. V 446. členu je isti zakon določal, da se med drugimi tudi določba petega odstavka 138. člena prične uporabljati 1. 1. 2003.ZPIZ-1 je nadalje v 142. členu določil, da če pridobi upravičenec pravico do dodatka za pomoč in postrežbo po tem zakonu in pravico do tega dodatka po drugih predpisih, lahko uživa le tisto od obeh pravic, ki si jo sam izbere.Dodatek za pomoč in postrežbo po ZPIZ-1 se je uveljavil v letu 2003. Zakon o starševskem varstvu in družinskih prejemkih (Uradni list RS, št. [110/06](http://www.uradni-list.si/1/objava.jsp?sop=2006-01-4671) – uradno prečiščeno besedilo, [114/06](http://www.uradni-list.si/1/objava.jsp?sop=2006-01-4833) – ZUTPG, [10/08](http://www.uradni-list.si/1/objava.jsp?sop=2008-01-0306), [62/10](http://www.uradni-list.si/1/objava.jsp?sop=2010-01-3387) – ZUPJS, [99/13](http://www.uradni-list.si/1/objava.jsp?sop=2013-01-3549) – ZSVarPre-C in [26/14](http://www.uradni-list.si/1/objava.jsp?sop=2014-01-1068) – ZSDP-1) je pravico do dodatka za nego otroka urejal v 80. členu. |
| Zdaj veljaven Zakon o starševskem varstvu in družinskih prejemkih (Uradni list RS, št. 26/14 in 90/15, v nadaljevanju: ZSDP-1) v 79. členu določa, da je dodatek za nego otroka denarni dodatek za otroka, ki potrebuje posebno nego in varstvo in je namenjen kritju povečanih življenjskih stroškov, ki jih ima družina pri preživljanju in negi takega otroka. Višina dodatka za nego otroka zaradi povišanih življenjskih stroškov je 100 eurov mesečno. Za otroke s težko ali funkcionalno težko motnjo v duševnem razvoju ali otroke z določenimi boleznimi iz seznama hudih bolezni, ki ga določi minister na predlog pediatrične klinike, ki potrebujejo posebno nego in varstvo, znaša dodatek 200 eurov. O pravici do dodatka se odloči na podlagi mnenja zdravniške komisije, ki pripravi mnenje v vsakem posamičnem konkretnem primeru. Zakon o starševskem varstvu in družinskih prejemkih, ki je veljal do 28. 4. 2014, je določal, da pravica do dodatka za nego otroka traja za obdobje, ko se otroku zagotavlja posebno varstvo zaradi zdravstvenih razlogov, oziroma do 18. leta, po tej starosti pa če se šola, dokler ima status učenca, dijaka, vajenca ali študenta, vendar najdalj do dopolnjenega 26. leta starosti. Izjemoma se za otroka šteje tudi oseba po tej starosti, če traja njeno šolanje na visoki stopnji pet ali šest let, ali če oseba zaradi daljše bolezni ali poškodbe ali služenja vojaškega roka med šolanjem ni končala šolanja v predpisanem roku. Status otroka se podaljša za toliko časa, kolikor se je šolanje zaradi teh razlogov podaljšalo.Po Zakonu o pokojninskem in invalidskem zavarovanju (Uradni list RS, št. 96/12, 39/13 in 102/15: v nadaljevanju: ZPIZ-2) je dodatek za pomoč in postrežbo pravica iz obveznega pokojninskega in invalidskega zavarovanja, ki ni odvisna od premoženjskih razmer upravičenca.Dodatek za pomoč in postrežbo je mesečni denarni prejemek, s katerim upravičenec poravnava stroške, nastale zaradi trajnih sprememb v zdravstvenem stanju, zaradi katerih ne more zadovoljevati osnovnih življenjskih potreb in zato nujno in stalno potrebuje tujo nego in pomoč.V nadaljevanju opisujemo kronološki potek uveljavljanja/pridobitve pravice do dodatka za nego otroka in dodatka za pomoč in postrežbo.Dodatek za pomoč in postrežbo po ZPIZ-1 se je uveljavil v letu 2002 z začetkom uporabe 1. 1. 2003. Zavod za pokojninsko in invalidsko zavarovanje je 24. 12. 2002 posredoval tolmačenje, da gre v primeru pravice do dodatka za pomoč in postrežbo za slepe otroke po ZPIZ-1 in pravice do dodatka za nego otroka po ZSDP za izbiro, torej da lahko upravičenec – otrok uživa le eno pravico.12. 2. 2003 je bilo enako tolmačenje posredovano tudi vsem centrom za socialno delo. Temeljilo je na določbi 142. člena ZPIZ-1 (v ZPIZ-2 je enaka določba v 104. členu), ki je določala: “Če pridobi upravičenec pravico do dodatka za pomoč in postrežbo po tem zakonu in po drugih predpisih, lahko uživa le tisto od obeh pravic, ki si jo sam izbere.”Višje delovno in socialno sodišče je v obrazložitvi sodbe opr. št. Psp 92/2012 zapisalo, da je pravica do dodatka za nego otroka pravica staršev in posredno otroka, pravica do dodatka za pomoč in postrežbo pa je osebna pravica, ki jo pridobijo slepe osebe, torej otroci. 8. 6. 2015 je bil vsem centrom za socialno delo poslan dopis, da določba 104. člena ZPIZ-2 prav tako določa, da otrok lahko uživa le eno pravico.16. 6. 2015 je bilo po usklajevanju med Direktoratom za družino in Direktoratom za delovna razmerja in pravice iz dela na Ministrstvu za delo, družino, socialne zadeve in enake možnosti (v nadaljevanju: MDDSZ) ter Zavodom za pokojninsko in invalidsko zavarovanje sprejeto stališče, ki je bilo poslano vsem centrom za socialno delo in Zavodu za pokojninsko in invalidsko zavarovanje – starši lahko ponovno uveljavijo dodatek za nego otroka, tudi tisti, ki jim je Zavod za pokojninsko in invalidsko zavarovanje že priznal pravico; posledično ni več treba izbirati med pravico do dodatka za nego otroka in pravico do dodatka za pomoč in postrežbo.V nadaljevanju opisujemo potek pridobitve pravice upoštevajoč status šolanja otroka po 18. letu starosti.Vlada Republike Slovenije pojasnjuje, da je Ministrstvo za izobraževanje, znanost in šport (v nadaljevanju: MIZŠ) z dopisom št. 092-196/91 z dne 21.10.2013 posredovalo stališče, da Zakon o osnovni šoli v drugem odstavku 75. člena omogoča osebam z zmerno, težjo ali težko motnjo v duševnem razvoju le nadaljevanje izobraževanja v posebnem programu še največ 11 let oziroma največ do 26. leta starosti, vendar na ta način ne obdržijo statusa učenca, saj z 18. letom uveljavljajo pravice, določene v Zakonu o družbenem varstvu duševno in telesno prizadetih oseb. Status učenca pa je bil pogoj za pridobitev in upravičenost do pravice do dodatka za nego otroka.Vlada Republike Slovenije nadalje pojasnjuje, da so ob reševanju pritožb na MDDSZ opazili, da stranke prilagajo potrdila o vpisu, v katerih je izrecno navedeno, da imajo udeleženci v posebnem programu status učenca tudi po 18. letu (prej je bil na potrdilih o vpisu naveden le OVI program). MIZŠ je bil s strani MDDSZ ponovno zaprošen za tolmačenje 75. člena Zakona o osnovni šoli. MIZŠ je 26. 11. 2015 posredoval dopis s seznamom šol, v katerih lahko otroci s posebnimi potrebami obiskujejo posebni program vzgoje in izobraževanja do dopolnjenega 26. leta, in pojasnilom, da imajo v času izobraževanja tudi status učenca. Ta dopis je MDDSZ posredoval tudi centrom za socialno delo. MIZŠ je v zadnjem dopisu z dne 12. 07. 2016 navedel, da: »drugi odstavek 75. člena ZOsn odloča, da učenci s posebnimi potrebami, ki so bili vključeni v posebni programa vzgoje in izobraževanje, ne glede na določbo prvega odstavka 55. člena, nadaljujejo izobraževanje v posebnem programu vzgoje in izobraževanja še največ 11 let, vendar največ do 26. leta starosti. Navedeni odstavek eksplicitno ne določa, da imajo ti učenci v času podaljšanega izobraževanja status učenca, vendar pa je mogoče glede na 55. člen ZOsn in prvi odstavek 75. člena sklepati, da je zakonodajalec tudi za te učence predvidel status učenca v času podaljšanega izobraževanja. Učenci, ki nadaljujejo z izobraževanjem so vpisani tudi v Centralno evidenco udeležencev vzgoje in izobraževanja, zato smo zavzeli stališče, da imajo status učenca, čeprav je bilo prej tolmačenje drugačno«.Republika Slovenija bo z zakonom vzpostavila izplačilo neizplačanih dodatkov za nego otroka.  |
| 1. CILJI, NAČELA IN POGLAVITNE REŠITVE PREDLOGA ZAKONA
 |
| * 1. Cilji

Cilj predloga zakona je izplačilo neizplačanih dodatkov za nego otroka.  |
|  |
| * 1. Načela

Z možnostjo ponovnega uveljavljanja pravice do dodatka za nego v upravnem postopku je bilo pri pripravi predloga zakona upoštevano načelo socialne države in varstva šibkejših.  |
|  |
| * 1. Poglavitne rešitve
 |
| S predlaganim zakonom se ureja izplačilo neizplačanih dodatkov za nego otroka ter povrnitev stroškov pravdnega postopka, ki so upravičencu nastali v zvezi z ugotavljanjem odškodninske odgovornosti države zaradi neizplačanega dodatka za nego otroka.  |
| 1. OCENA FINANČNIH POSLEDIC PREDLOGA ZAKONA ZA DRŽAVNI PRORAČUN IN DRUGA JAVNA FINANČNA SREDSTVA
 |
| Sprejem zakona bo vplival na PP 3560 Drugi družinski prejemki in sicer bodo pri pravici Dodatek za nego otroka (PP 3560, ukrep št. 2611-11-0048) potrebna dodatna sredstva v višini 6,0 mio eurov v letu 2020. Ocenjuje se, da bo do neizplačanega dodatka za nego otroka upravičenih cca. 65 staršev slepih otrok v višini 30.000 eurov, kar pomeni 1.950.000 eurov sredstev. Nadalje se ocenjuje, da bo do neizplačanega dodatka za nego otroka zaradi neupoštevanja statusa šolanja upravičenih 336 staršev otrok v višini 9.600 eurov, kar pomeni 3.225.600 eurov sredstev. Za izdajo mnenj zdravniške komisije bo potrebnih 3.000 eur, ki so zagotovljeni na PP 7140 Stroški izvajanja zakonov s področja družine.Sprejem zakona nima vpliva na druga javna finančna sredstva. |
| 4. NAVEDBA, DA SO SREDSTVA ZA IZVAJANJE ZAKONA V DRŽAVNEM PRORAČUNU ZAGOTOVLJENA, ČE PREDLOG ZAKONA PREDVIDEVA PORABO PRORAČUNSKIH SREDSTEV V OBDOBJU, ZA KATERO JE BIL DRŽAVNI PRORAČUN ŽE SPREJET |
| Sredstva bodo zagotovljena v državnem proračunu za leto 2020 v okviru podprograma 200501 Družinski prejemki in starševska nadomestila.  |
| 5. PRIKAZ UREDITVE V DRUGIH PRAVNIH SISTEMIH IN PRILAGOJENOSTI PREDLAGANE UREDITVE PRAVU EVROPSKE UNIJE |
| Ker je predlog zakona specifičen za Republiko Slovenijo, ni mogoče navesti prikaza ureditve v drugih pravnih sistemih. Predlog zakona tudi ni predmet usklajevanja s pravnim redom Evropske unije.

|  |
| --- |
| 6. PRESOJA POSLEDIC, KI JIH BO IMEL SPREJEM ZAKONA |
| 6.1 Presoja administrativnih posledic a) v postopkih oziroma poslovanju javne uprave ali pravosodnih organov:  |
| Predlog zakona določa izplačilo neizplačanih dodatkov za nego otroka in povrnitev stroškov pravdnega in izvršilnega postopka, ki so upravičencu nastali v zvezi z ugotavljanjem odškodninske odgovornosti države zaradi neizplačanega dodatka za nego otroka. Navedeno bo povzročilo vodenje in odločanje v upravnem postopku na prvi in drugi stopnji.**b) pri obveznostih strank do javne uprave ali pravosodnih organov:**Predlog zakona ne prinaša nobenih sprememb, povezanih z obveznostmi strank pri uveljavljanju njihovih pravic.  |
| 6.2 Presoja posledic za okolje, vključno s prostorskimi in varstvenimi vidiki, in sicer za: |
| Predlog zakona nima posledic za okolje. |
| * 1. Presoja posledic za gospodarstvo, in sicer za:
 |
| Predlog zakona nima posledic za gospodarstvo. |
| * 1. Presoja posledic za socialno področje, in sicer za:
 |
| Predlog zakona izboljšuje socialni položaj upravičencev po zakonu. |
| * 1. Presoja posledic za dokumente razvojnega načrtovanja, in sicer za:
 |
| Predlog zakona ne bo imel posledic za nacionalne dokumente razvojnega načrtovanja, za razvojne politike ali za razvojne dokumente Evropske unije in mednarodnih organizacij.* 1. **Presoja posledic za druga področja**

Predlog zakona nima posledic za druga področja.  |
| 6.7 Izvajanje sprejetega predpisa: |
| Ta zakon začne veljati 15 dni po objavi v Uradnem listu Republike Slovenije. |
| * 1. Druge pomembne okoliščine v zvezi z vprašanji, ki jih ureja predlog zakona

Poleg navedb v obrazložitvah ni drugih pomembnih okoliščin.7. PRIKAZ SODELOVANJA JAVNOSTI PRI PRIPRAVI PREDLOGA ZAKONA:Predlog zakona je bil 14. 6. 2019 objavljen na spletni strani ministrstva in e-demokraciji. Pripombe laične javnosti smo upoštevali v največji možni meri, upoštevali nismo le pripomb glede zamudnih obresti, saj bodo upravičenci po tem zakonu prejeli najvišji znesek dodatka za nego otroka, višji kot je bil le ta v letu 2003 in kasneje do julija v letu 2019, torej revalorizirani znesek. Na predlog pobud iz javne razprave se je krog upravičencev razširil na vse, ki dodatka niso prejemali, čeprav so izpolnjevali pogoje.**8. PODATEK O ZUNANJEM STROKOVNJAKU OZIROMA PRAVNI OSEBI, KI JE SODELOVALA PRI PRIPRAVI PREDLOGA ZAKONA, IN ZNESKU PLAČILA ZA TA NAMEN:**Pri pripravi predloga zakona ni sodeloval zunanji strokovnjak oziroma pravna oseba.9. NAVEDBA, KATERI PREDSTAVNIKI PREDLAGATELJA BODO SODELOVALI PRI DELU DRŽAVNEGA ZBORA IN DELOVNIH TELES– mag. Ksenija Klampfer, ministrica,– mag. Urban Krajcar, državni sekretar,- Tilen Božič, državni sekretar,– Špela Isop, v. d. generalne direktorice. |

1. **BESEDILO ČLENOV**
2. člen

(vsebina zakona)1. Ta zakon določa izplačilo neizplačanega dodatka za nego otroka po zakonu, ki ureja starševsko varstvo in družinske prejemke.
2. Ta zakon ureja povrnitevstroškov pravdnega in izvršilnega postopka, ki so nastali upravičencu ali upravičenki po tem zakonu (v nadaljnjem besedilu: upravičenec) v zvezi z ugotavljanjem odškodninske odgovornosti države zaradi neizplačanega dodatka za nego otroka.
3. člen

(upravičenec)Upravičenec do izplačila neizplačanega dodatka za nego otroka je eden od staršev otroka ali druga oseba v skladu z zakonom, ki ureja starševsko varstvo in družinske prejemke, ki izpolnjuje pogoje iz 3. člena tega zakona.1. člen

(pogoji in obdobje upravičenosti)1. Upravičenec je upravičen do izplačila neizplačanega dodatka za nego otroka, če:
2. je kadarkoli v obdobju med 1. januarjem 2003 in 31. decembrom 2016 v skladu z vsakokrat veljavno zakonodajo, ki je urejala starševsko varstvo in družinske prejemke, izpolnjeval pogoje za pridobitev dodatka za nego otroka in ga ni prejel ter
3. v obdobju iz prejšnje točke, ko je izpolnjeval pogoje za pridobitev dodatka za nego otroka in ga ni prejel:
* je otrok prejemal dodatek za pomoč in postrežbo v skladu z zakonom, ki ureja pokojninsko in invalidsko zavarovanje, ali
* je bil otrok v skladu z zakonom, ki ureja osnovno šolo, vključen v posebni program vzgoje in izobraževanja do 26. leta starosti.
1. Upravičencu se pravica do izplačila neizplačanega dodatka za nego otroka prizna za tisto obdobje, ko je izpolnjeval pogoje iz prejšnjega odstavka.
2. člen

(višina dodatka in stroški)1. Upravičencu za vsak mesec, ko je izpolnjeval pogoje iz prejšnjega člena, pripada znesek dodatka za nego otroka v višini 204,80 eura. Upravičencu za neizplačani dodatek za nego otroka zamudne obresti ne pripadajo.
2. Upravičencu se povrnejostroški pravdnega in izvršilnega postopka v zvezi z ugotavljanjem odškodninske odgovornosti države zaradi neizplačanega dodatka za nego otroka, ki jih je upravičenec do uveljavitve tega zakona povrnil po pravnomočni sodbi Republiki Sloveniji in centru za socialno delo.
3. Upravičenec ni dolžan povrniti stroškov pravdnega in izvršilnega postopka Republiki Sloveniji in centru za socialno delo v zvezi z ugotavljanjem odškodninske odgovornosti države zaradi neizplačanega dodatka za nego otroka, nastalih do uveljavitve tega zakona. Z dnem uveljavitve tega zakona prenehajo terjatve Republike Slovenije in centra za socialno delo do upravičenca iz naslova povrnitve stroškov pravdnega in izvršilnega postopka v zvezi z ugotavljanjem odškodninske odgovornosti države zaradi neizplačanega dodatka za nego otroka, ki so nastale do uveljavitve tega zakona in še niso bile povrnjene.
4. Upravičenec je ne glede na določbe zakona, ki ureja brezplačno pravno pomoč, o vračilu sredstev iz naslova brezplačne pravne pomoči, oproščen povrnitve stroškov pravdnega in izvršilnega postopka v zvezi z ugotavljanjem odškodninske odgovornosti države zaradi neizplačanega dodatka za nego otroka, ki so bili izplačani iz naslova brezplačne pravne pomoči.
5. člen

(postopek)1. V postopku za priznanje pravice do izplačila neizplačanega dodatka za nego otroka po tem zakonu odloča na zahtevo upravičenca center za socialno delo, ki je krajevno pristojen glede na otrokovo stalno prebivališče, na podlagi mnenja zdravniške komisije v skladu z zakonom, ki ureja starševsko varstvo in družinske prejemke.
2. Upravičenec vloži vlogo za uveljavitev pravice do neizplačanega dodatka za nego otroka po tem zakonu in povračilo stroškov iz drugega odstavka prejšnjega člena v enem letu od uveljavitve tega zakona.
3. Glede vprašanj postopka za priznanje pravice do izplačila neizplačanega dodatka za nego otroka po tem zakonu, ki niso urejena s tem zakonom, se uporabljajo določbe zakona, ki ureja starševsko varstvo in družinske prejemke, o postopku uveljavljanja pravic do družinskih prejemkov in izvršilnega predpisa izdanega na njegovi podlagi.
4. člen

(zagotovitev sredstev)Sredstva za izplačila po tem zakonu se zagotovijo v proračunu Republike Slovenije. 1. člen

(izključitev iz dohodkov)1. Izplačila po tem zakonu se ne štejejo v dohodek, ki se upošteva pri uveljavljanju pravic iz javnih sredstev.
2. Od izplačil, izplačanih po tem zakonu, se dohodnina ne plača.
3. člen

(zbirka podatkov)1. Za potrebe odločanja o neizplačanem dodatku za nego otroka po tem zakonu se za upravičenca in otroka v zbirki podatkov o dodatku za nego otroka, ki potrebuje posebno nego in varstvo, iz zakona, ki ureja starševsko varstvo in družinske prejemke, zbirajo podatki, ki se v skladu z zakonom, ki ureja starševsko varstvo in družinske prejemke, zbirajo zaradi vodenja zbirke podatkov o dodatku za nego otroka, ki potrebuje posebno nego in varstvo.
2. Glede vprašanj v zvezi z obdelovanjem, sporočanjem in varstvom podatkov iz prejšnjega odstavka se uporablja zakon, ki ureja starševsko varstvo in družinske prejemke.
3. Podatki iz zbirke podatkov iz prvega odstavka tega člena se hranijo pet let po pravnomočnosti odločitve o izplačilu neizplačanega dodatka za nego otroka po tem zakonu.

KONČNA DOLOČBA1. člen

(začetek veljavnosti)Ta zakon začne veljati petnajsti dan po objavi v Uradnem listu Republike Slovenije.1. **OBRAZLOŽITEV**

 **K 1. členu**Prvi člen opredeljuje vsebino in področje pravnega urejanja. S tem zakonom se ureja izplačilo neizplačanega dodatka za nego otroka ter povračilo stroškov pravdnega in izvršilnega postopka, ki so nastali v odškodninskih tožbah, ki so jih upravičenci vložili zoper centre za socialno delo in zoper državo.**K 2. členu**Drugi člen določa upravičence po tem zakonu. Upravičenec je eden od staršev otroka ali druga oseba v skladu z zakonom, ki ureja starševsko varstvo in družinske prejemke, ki izpolnjuje pogoje iz 3. člena tega zakona. Upravičenci so starši otrok, ki dodatka za nego otroka po zakonu, ki ureja starševsko varstvo in družinske prejemke, niso prejemali zaradi prejemanja dodatka za pomoč in postrežbo v skladu z zakonom, ki ureja pokojninsko in invalidsko zavarovanje. Če so starši dodatek za nego otroka že prejemali, jim je bila od pridobitvi dodatka za pomoč in postrežbo izdana ukinitvena odločba. Če so starši želeli poleg dodatka za pomoč in postrežbo uveljaviti še dodatek za nego otroka, jim je bila izdana zavrnilna odločba. Upravičenci pa so tudi starši, ki dodatka za nego otroka sploh niso uveljavljali zaradi tedaj veljavne razlage, da se dodatka med seboj izključujeta. Upravičenci so tudi starši, ki dodatka za nego otroka niso prejemali zaradi tolmačenja določbe zakona, ki ureja osnovno šolo, in sicer da otroci, ki so vključeni v posebni program vzgoje in izobraževanja do 26. leta starosti, nimajo statusa učenca. Tako otroci niso izpolnjevali pogoja, ki ga določa zakon, ki ureja starševsko varstvo in družinske prejemke, za pridobitev pravice do dodatka za nego otroka (status učenca, dijaka, vajenca ali študenta) in po 18. letu starosti dodatka za nego otroka niso več prejemali. Ponovno so začeli prejemati v letu 2015, ko je Ministrstvo za izobraževanje, znanost in šport spremenilo razlago zakona, ki ureja osnovno šolo.**K 3. členu**Tretji člen določa pogoje in obdobje upravičenosti. Člen določa, da je upravičenec upravičen do izplačila neizplačanega dodatka za nego otroka pod naslednjimi pogoji: * da je kadarkoli v obdobju med 1. januarjem 2003 in 31. decembrom 2016 v skladu z vsakokrat veljavno zakonodajo, ki je urejala starševsko varstvo in družinske prejemke, izpolnjeval pogoje za pridobitev dodatka za nego otroka, kar pomeni, da je otrok izpolnjeval pogoje za pridobitev dodatka za nego otroka, ki bi jih na podlagi zdravniške dokumentacije potrdila zdravniška komisija s svojim mnenjem in dodatka za nego otroka ni prejemal,
* upravičenec v obdobju iz prejšnje točke ni prejel izplačanega dodatka za nego otroka iz razloga prejemanja dodatka za pomoč in postrežbo v skladu z zakonom, ki ureja pokojninsko in invalidsko zavarovanje, ali zaradi neupoštevanja statusa šolanja za otroka, ki je bil v skladu z zakonom, ki ureja osnovno šolo, vključen v posebni program vzgoje in izobraževanja do 26. leta starosti.

Upravičencu se pravica do izplačila neizplačanega dodatka za nego otroka prizna za tisto obdobje, v katerem so bili izpolnjeni pogoji iz prejšnjega odstavka, ki je seveda lahko tudi krajše od obdobja med 1. januarjem 2003 in 31. decembrom 2016.**K 4. členu**Sklep o usklajenih višinah transferjev, ki so določeni v nominalnih zneskih ter o odstotku uskladitve drugih transferjev posameznikom in gospodinjstvom v Republiki Sloveniji od 1. julija 2019 (Uradni list RS, št. 46/19) določa, da dodatek za nego otroka s težko motnjo v duševnem razvoju ali gibalno oviranega otroka znaša 204,80 eura. Upravičencu ta znesek pripada za vsak mesec, ko so bili pogoji za prejemanje dodatka za nego otroka izpolnjeni, pa ga ni prejemal. Zamudne obresti upravičencem ne pripadajo, saj jim bo država izplačala najvišji znesek dodatka za nego otroka, torej višji kot je bil le ta v letu 2003 in kasneje do julija v letošnjem letu, torej revalorizirani znesek. Upravičencu se povrnejostroški pravdnega in izvršilnega postopka, ki jih je upravičenec do uveljavitve tega zakona povrnil toženi stranki po pravnomočni sodbi. Z dnem uveljavitve tega zakona prenehajo vse terjatve tožene stranke do upravičenca iz pravdnega in izvršilnega postopka v zvezi z ugotavljanjem odškodninske odgovornosti države zaradi neizplačanega dodatka za nego otroka, ki jih upravičenec še ni plačal. Zakon o brezplačni pravni pomoči v prvem odstavku 49. člena določa, da če upravičenec do brezplačne pravne pomoči v postopku ni uspel, je dolžan povrniti stroške, ki jih je Republika Slovenija plačala iz naslova brezplačne pravne pomoči, če se njegov materialni položaj po enem letu od pravnomočnega zaključka postopka, za katerega mu je bila dodeljena brezplačna pravna pomoč, toliko izboljša, da glede na trenutni materialni položaj ne bi bil več upravičen do brezplačne pravne pomoči in da bi zmogel delno ali v celoti povrniti stroške brez obresti, ki so bili izplačani iz naslova brezplačne pravne pomoči. Upravičencem po tem zakonu se bo z izplačilom neizplačanega dodata za nego otroka materialni položaj izboljšal, vendar bodo oproščeni povrnitve stroškov, ki so bili izplačani iz naslova brezplačne pravne pomoči.**K 5.členu**Peti člen določa postopek po tem zakonu. Upravni postopek za določitev višine neizplačanega dodatka za nego otroka po tem zakonu se začne na zahtevo/vlogo upravičenca. Za odločanje je pristojen center za socialno delo, ki je krajevno pristojen glede na otrokovo stalno prebivališče – tako določa tudi zakon, ki ureja starševsko varstvo in družinske prejemke. S tem je ohranjena krajevna pristojnost centrov za socialno delo. Splošno pravilo je, da se pravice do družinskih prejemkov uveljavljajo po stalnem prebivališču otroka. Na tak način isti center obravnava družino in otroka znotraj te družine, ob poznavanju razmer v tej družini. Upravičenec lahko vloži vlogo za uveljavitev pravice do dodatka za nego otroka po tem zakonu v enem letu od uveljavitve tega zakona. Gre za prekluzivni rok; po tem roku pravice do izplačila neizplačanega dodatka za nego otroka ne ob več mogoče uveljaviti. Glede vprašanj postopka za priznanje pravice do izplačila neizplačanega dodatka za nego otroka po tem zakonu, ki niso urejena s tem zakonom, se uporabljajo določbe zakona, ki ureja starševsko varstvo in družinske prejemke, o postopku uveljavljanja pravic do družinskih prejemkov, ki določa tudi postopek zdravniške komisije. Gre za posebno poglavje v materialnem zakonu (Zakon o starševskem varstvu in družinskih prejemkih) in podzakonskem aktu.**K 6. členu**Člen določa zagotovitev sredstev za izplačilo neizplačanega dodatka za nego otroka po tem zakonu v proračunu Republike Slovenije.**K 7. členu**Sedmi člen določa, da se izplačila po tem zakonu ne štejejo v dohodek, ki se upošteva pri uveljavljanju pravic iz javnih sredstev, in tako upravičenci ne bodo imeli večjih letnih prihodkov. Prav tako izplačila/dohodek po tem zakonu ne predstavlja obdavčljivega dohodka, saj dodatek za nego otroka ni predmet dohodnine.**K 8. členu**Glede zbiranja, obdelovanja in sporočanja podatkov zakon napotuje na uporabo zakona, ki ureja starševsko varstvo in družinske prejemke. V slednjem je področje že urejeno; podvajanje zakonskih določb bi bilo nepotrebno. Posebej osmi člen določa tudi rok hrambe podatkov.**K 9. členu**Določen je začetek veljavnosti zakona. |